Paġna F'dan il-kuntest, il-Kapitolu 2 ta' dan ir-rapport jagħti evalwazzjoni globali tal-implementazzjoni tal-baġit fl-2013 u l-Kapitolu 3 jeżamina iktar fid-dettall l-iżvilupp tal-intestaturi tal-baġit għal kull kapitolu. Fl-aħħar nett, l-annessi jipprovdu, permezz ta' tabelli b'ċifri, informazzjoni ddettaljata dwar l-istess implementazzjoni tal-baġit għas-sena 2013. Għal dak li jikkonċerna l-attività ġudizzjarja nnifisha, il-qarrej huwa mitlub jikkonsulta r-Rapport Annwali 2013 tal-Qorti tal-Ġustizzja tal-Unjoni Ewropea fuq is-sit internet Curia (http://curia.europa.eu), li jipprovdi informazzjoni kif ukoll statistika ddettaljata dwar l-attività ġudizzjarja tal-Qorti tal-Ġustizzja, tal-Qorti Ġenerali u tat-Tribunal għas-Servizz Pubbliku. Waqt is-sena 2013, il-Qorti tal-Ġustizzja tal-Unjoni Ewropea rat ir-ritmu tal-attività ġudizzjarja tagħha tintensifika b'mod kunsiderevoli. Minn naħa, is-sistema ġudizzjarja tal-Unjoni ltaqgħet mal-ogħla numru ta' kawżi mressqa minn kemm ilha fis-seħħ. Min-naħa l-oħra, b'1 587 kawża deċiża, il-produttività tal-istituzzjoni laħqet livell mingħajr preċedent. Il-Qorti tal-Ġustizzja ma tistax ma tkunx sodisfatta b'dan l-iżvilupp li jixhed il-fiduċja tal-qrati nazzjonali u tal-partijiet quddiemhom fil-konfront tal-qrati tal-Unjoni. Fl-1 ta' Lulju 2013, seħħ it-tkabbir tal-Unjoni Ewropea lejn il-Kroazja. F'dan ir-rigward, żewġ Membri ta' nazzjonalità Kroata, kif ukoll iż-żewġ kabinetti rispettivi tagħhom, daħlu fil-kariga matul it-tieni semestru tas-sena 2013. Id-disponibbiltà tal-baġit prevista fil-baġit tal-2013 għal din l-adeżjoni ġdida kienet ta' EUR 5 2 03 500 għal perijodu ta' 6 xhur biss, intiża li tkopri essenzjalment l-ispejjeż ta' persunal marbuta ma' dan it-tkabbir il-ġdid (63 impjieg, fosthom prinċipalment il-persunal taż-żewġ kabinetti u l-unità lingwista Kroata l-ġdida). Fit-23 ta' Ottubru 2013, Avukat Ġenerali ġdid ta' nazzjonalità Pollakka daħal fil-kariga fil-Qorti tal-Ġustizzja, konformement mad-dispożizzjonijiet diġà previsti fit-Trattat ta' Lisbona. Għandu jingħad li l-ispejjeż marbuta mad-dħul fil-kariga u mar-remunerazzjonijiet tal-Avukat Ġenerali l-ġdid u tal-kabinett tiegħu sostnuti matul l-aħħar trimestru tas-sena 2013 ġew onorati mill-Qorti tal-Ġustizzja mingħajr ma finalment kien neċessarju ebda baġit ta' rettifika fid-dawl tal-ammonti eċċessivi magħmula disponibbli minħabba l-assenza ta' aġġustament tar-remunerazzjonijiet (ara l-punt 3.1). Fl-aħħar nett, is-sena li għaddiet rat ukoll it-tluq ta' sitt Membri tal-Qorti Ġenerali fil-kuntest tat-tiġdid parzjali tiegħu, kif ukoll dak ta' żewġ Membri tal-Qorti tal-Ġustizzja u Membru tat-Tribunal għas-Servizz Pubbliku. Mill-perspettiva tal-bini, il-proġett ta' ristrutturazzjoni tal-binjiet Annessi (binjiet Erasmus, Thomas More u Anness C) ġie ffinalizzat matul is-sena tal-baġit 2013, kif previst. Dawn il-binjiet ġodda, flimkien ma' ħames awli ġodda, ġew totalment okkupati mill-persunal fis-servizz tal-istituzzjoni matul it-tieni semestru tas-sena 2013, fejn b'hekk jippermettu li jkun hemm tluq mill-binjiet mikrija (binja mikrija minbarra s-sit prinċipali tal-Qorti tal-Ġustizzja madankollu tibqa' attwalment neċessarja). Barra minn hekk, il-pjan tal-ħames estensjoni tal-binjiet tal-Qorti tal-Ġustizzja kompla jiżviluppa. Mal-miġja tas-sena 2019 dan il-proġett għandu jippermetti li jinġabar il-persunal kollu tal-Qorti tal-Ġustizzja fl-istess post, biex b'hekk tissaħħaħ l-effikaċja tad-dipartimenti. Il-previżjonijiet ta' dħul tal-Qorti tal-Ġustizzja tal-Unjoni Ewropea għas-sena 2013 kienu jammontaw għal EUR 4 4 7 94 000. Dħul mill-persuni marbuta mal-istituzzjonijiet u ma' organi oħra Komunitarji Dħul mill-ħidma amministrattiva tal-istituzzjoni Dħul varju Wieħed josserva li d-dħul-drittijiet ikkonstatati tat-Titolu 4 (b'mod partikolari t-tnaqqis mir-remunerazzjonijiet tal-Membri u tal-persunal provenjenti mit-taxxa u mill-kontribuzzjonijiet soċjali) jirrappreżentaw perċentwali għolja ħafna tad-dħul kollu (96,88 %); id-dħul tat-Titolu 5 (b'mod partikolari r-rimbors tan-nefqa ta' kiri ta' parti mill-binjiet T/T bis mill-Qorti tal-Awdituri kif ukoll miċ-Ċentru ta' Traduzzjoni, il-ħlas ta' premji ta' assigurazzjoni, il-prodott tal-bejgħ tal-enerġija elettrika prodotta mill-pannelli ta' ċelloli fotovoltajċi, ir-rimborsi ta' telekomunikazzjonijiet) jirrappreżenta biss 3,12 % tat-total. Dħul mill-persuni marbuta mal-istituzzjonijiet u ma' organi oħra Komunitarji Dħul mill-ħidma amministrattiva tal-istituzzjoni Dħul varju L-approprjazzjonijiet tan-nefqa mdaħħla fil-baġit tal-Qorti tal-Ġustizzja tal-Unjoni Ewropea għas-sena 2013 kienu jammontaw għal EUR 35 4 8 80 000, inkluż ammont ta' EUR 5 2 03 500 intiż sabiex isostni l-ispejjeż li jirriżultaw mit-tkabbir lejn il-Kroazja matul it-tieni semestru tas-sena. Wieħed josserva wkoll li, bħal fil-każ tas-snin preċedenti, madwar tliet kwarti tal-baġit implementat mill-Qorti tal-Ġustizzja tal-Unjoni Ewropea huwa allokat għan-nefqa marbuta mal-Membri u mal-persunal (nefqa tat-Titolu 1). Persuni marbuta mal-istituzzjoni Proprjetà immobbli, għamara, apparat u spejjeż varji operattivi Spejjeż ta' missjonijiet speċifiċi tal-istituzzjoni Spejjeż oħra Persuni marbuta mal-istituzzjoni Proprjetà immobbli, għamara, apparat u spejjeż varji operattivi Spejjeż ta' missjonijiet speċifiċi tal-istituzzjoni Spejjeż oħra Konformement mal-Artikolu 21 tar-Regolament Finanzjarju, ċertu dħul jista' jiġi allokat bil-għan li tiġi ffinanzjata nefqa speċifika. Għaldaqstant dan id-dħul allokat jirrappreżenta approprjazzjonijiet kumplimentari li jistgħu jintużaw mill-istituzzjoni. Persuni marbuta mal-istituzzjoni Proprjetà immobbli, għamara, apparat u spejjeż varji operattivi Spejjeż ta' missjonijiet speċifiċi tal-istituzzjoni Spejjeż oħra Kif jidher mit-Tabella 5, l-approprjazzjonijiet tad-dħul allokat ikkonstatati matul is-sena tal-baġit 2013 ammontaw għal EUR 1 0 13 479, li minnhom 78 % jikkorrispondu għall-elementi li ġejjin: rimbors tan-nefqa relatata mal-bini, b'mod partikolari għall-uffiċċji mqiegħda għad-dispożizzjoni ta' istituzzjonijiet oħra (EUR 4 64 518), dħul mill-bejgħ tal-enerġija elettrika prodotta mill-pannelli ta' ċelloli fotovoltajċi (EUR 1 22 768), dħul minn premji ta' assigurazzjonijiet (EUR 1 37 092), rimbors ta' nfiq fuq telefonati jew posta (EUR 70 546). Matul is-sena 2013, il-Qorti tal-Ġustizzja tal-Unjoni Ewropea għamlet 23 trasferiment tal-baġit bis-saħħa tad-dispożizzjonijiet tal-Artikoli 25 u 27 tar-Regolament Finanzjarju, li jirrappreżenta ammont totali ta' EUR 5 6 85 128, jew 1,6 % tal-approprjazzjonijiet finali (Tabella 6). L-effett tat-trasferimenti fuq l-intestaturi tal-baġit huwa ppreżentat fl-Anness IV. B'konformità mad-dispożizzjonijiet tal-Artikoli 25 § 1 u 25 § 2 tar-Regolament Finanzjarju, 6 trasferimenti ta' approprjazzjonijiet ġew ikkomunikati lill-awtorità tal-baġit. Dawn it-trasferimenti jammontaw għal EUR 9 72 000, Minn dan l-ammont EUR 4 50 000 (madwar 50 % tat-total) intużaw sabiex jissaħħu l-approprjazzjonijiet fi ħdan l-intestatura 2 0 0 7 "Rinovazzjoni tal-bini", sabiex jiġu mitmuma ċerti xogħlijiet imprevisti u ta' natura prijoritarja, fil-kuntest tal-finalizzazzjoni tax-xogħlijiet ta' rinnovazzjoni tal-binjiet Annessi. Membri tal-istituzzjoni Uffiċjali u membri tal-persunal temporanju Persunal ieħor u servizzi esterni Spejjeż oħra li jirrigwardaw il-persuni marbuta mal-istituzzjoni Intużaw daqs EUR 3 2 1 79 432 mill-approprjazzjonijiet definittivi ta' dan il-kapitolu li kienu jammontaw għal EUR 3 3 3 57 000, inkluż ammont ta' EUR 4 48 000 għat-tkabbir Kroat, jiġifieri rata ta' implementazzjoni ta' 96,47 % (meta mqabbla ma' 97,35 % fl-2012). Parti mill-varjazzjonijiet fl-implementazzjoni tal-approprjazzjonijiet ta' dan il-kapitolu hija qabel kollox marbuta mar-remunerazzjonijiet tal-Membri u mad-differenzi bejn ir-rati ta' aġġustament tar-remunerazzjonijiet mogħtija mill-Kunsill (+ 0 % fl-1 ta' Jannar 2013, fin-nuqqas ta' deċiżjoni tal-Kunsill wara l-proposta ppreżentata mill-Kummissjoni, u + 0 % fl-1 ta' Lulju 2013 wara d-deċiżjoni ta' ffriżar tal-aġġustamenti tal-pagi ta' tmiem 2013 u tmiem l-2014) u l-ipoteżijiet li kienu ġew ikkunsidrati meta tfassal il-baġit (+ 1,6 % fl-1 ta' Jannar 2013 u + 1,7 % mill-1 ta' Lulju 2013). Parti oħra mill-varjazzjonijiet fl-implementazzjoni tal-approprjazzjonijiet hija marbuta mat-tiġdid kull tliet snin tal-mandat tal-Membri tat-tlett iqrati u mar-raġunijiet l-oħra ta' ċaqliq imprevist possibbli (riżenja jew mewt) li jagħtu lok għal ċerta nefqa statutorja speċifika (drittijiet konnessi mad-dħul fis-servizz, trasferiment jew tluq mis-servizz, allowances provviżorji, pensjoni...). Differenzi bħal dawn huma min-natura tagħhom inevitabbli peress li l-proċess ta' preparazzjoni tal-baġit jirrikjedi li l-previżjonijiet ta' tiġdid tal-mandat tal-Membri u ta' ċaqliq imprevist jiġu ppreparati minn ħafna qabel (madwar sena u nofs qabel id-data ta' tiġdid tal-mandat), bi prudenza, filwaqt li t-tiġdid effettiv tal-mandati tal-Membri, sussegwentement, kultant jirriżulta minn deċiżjonijiet tal-Istati Membri u minn deċiżjonijiet individwali tal-Membri tal-Qrati. Madankollu jeħtieġ li jiġi osservat li, għas-sena 2013, dawn l-elementi neċessarjament każwali kellhom inqas piż fuq il-varjazzjonijiet ta' approprjazzjonijiet. B'hekk, il-previżjonijiet magħmula fil-bidu tal-2012 fir-rigward tat-tiġdid ta' mandati fi ħdan il-Qorti Ġenerali fl-2013 kważi ġew ikkonfermati f'Ottubru 2013 (4 mandati ma ġewx imġedda meta mqabbla mal-5 mandati previsti inizjalment) Fl-aħħar nett, fir-rigward tat-trasferimenti ta' approprjazzjonijiet, id-disponibbiltà tal-approprjazzjonijiet eċċessivi kkonstatati fil-Kapitolu 10 bil-għan li jiġu msaħħa l-approprjazzjonijiet tal-Kapitolu 20 fi tmiem is-sena, ġie finalment irrifjutat mill-Kunsill, filwaqt li l-Parlament, fir-rigward tiegħu, ma kellu ebda oġġezzjoni. L-ekonomiji futuri ta' oneri finanzjarji mistennija minn din id-disponibbiltà (sabiex jipproċedu għal ħlas bil-quddiem ta' EUR 1 miljun fuq ċerti proġetti immobiljari importanti) għaldaqstant ma ġewx fis-seħħ. Intużaw daqs EUR 20 0 9 65 738,47 mill-approprjazzjonijiet definittivi ta' dan il-kapitolu li kienu jammontaw għal EUR 20 8 3 99 500, inkluż ammont ta' EUR 3 4 08 500 għat-tkabbir Kroat, jiġifieri rata ta' implementazzjoni inqas għolja milli fl-2012 (96,43 % fl-2013 meta mqabbla ma' 99,38 % fl-2012). Il-Kapitolu 1 2 jittotalizza l-volum tal-iktar approprjazzjonijiet importanti tal-baġit tal-Qorti tal-Ġustizzja (madwar 59 % tal-baġit totali). L-approprjazzjonijiet eċċessivi kkonstatati fi tmiem is-sena tal-baġit huma għaldaqstant relattivament imnaqqsa li kieku kellhom jittieħdu inkunsiderazzjoni kemm il-massa totali ta' dawn l-approprjazzjonijiet kif ukoll id-diffikultajiet li jsiru previżjonijiet tal-baġit madwar 12-il xahar qabel billi jintużaw bosta parametri ta' previżjoni li inevitabbilment huma ta' stima (rata ta' żieda tar-remunerazzjonijiet, rata ta' inflazzjoni, ritmu ta' reklutaġġ jew ta' turn over, rata ta' allowance ta' somma f'daqqa...). Bħala eżempju, u kif diġà ssemma fil-punt 3.1.1 preċedenti, parti mhux negliġibbli tal-varjazzjonijiet fl-implementazzjoni tal-approprjazzjonijiet hija dovuta għad-differenzi bejn ir-rati ta' aġġustament tar-remunerazzjonijiet li fl-aħħar ġew deċiżi mill-Kunsill (ebda żieda ma ġiet deċiża mill-Kunsill wara dik ta' + 0,1 % mogħtija fl-1 ta' Lulju 2010) u l-ipoteżijiet ikkunsidrati waqt it-tfassil tal-baġit 2013, skont il-proposta tal-Kummissjoni. B'mod ġenerali, il-Qorti tal-Ġustizzja tagħmel użu mill-analiżi tad-differenzi ta' implementazzjoni kkonstatati fuq l-approprjazzjonijiet tal-Kapitolu 12 sabiex tkompli tirfina l-metodoloġija tagħha fil-qasam tal-previżjoni tar-remunerazzjonijiet u sabiex b'hekk tagħmel li tista' sabiex kemm jista' jkun ittejjeb il-prestazzjonijiet tagħha fil-qasam tal-implementazzjoni tal-approprjazzjonijiet. Fl-aħħar nett, bħal fil-każ tal-Kapitolu 1 0, id-disponibbiltà tal-approprjazzjonijiet eċċessivi kkonstatati fil-Kapitolu 1 2 bil-għan li jissaħħu l-approprjazzjonijiet tal-Kapitolu 2 0 fi tmiem is-sena, finalment ġiet irrifjutata mill-Kunsill filwaqt li l-Parlament, min-naħa tiegħu, ma kienx oġġezzjona. L-ekonomiji futuri ta' oneri finanzjarji mistennija minn din id-disponibbiltà (sabiex jipproċedu għal ħlas bil-quddiem ta' EUR 7,2 miljun fuq ċerti proġetti immobiljari importanti) għaldaqstant ma ġewx fis-seħħ. B'mod ġenerali, intużaw daqs EUR 1 6 2 38 217,27 mill-approprjazzjonijiet definittivi ta' dan il-kapitolu li kienu jammontaw għal EUR 1 9 5 27 500, inkluż ammont ta' EUR 4 69 000 għat-tkabbir Kroat, jiġifieri rata ta' implementazzjoni inqas għolja minn dak tal-2012 (83,2 % fl 2013 meta mqabbla ma' 92,1 % fl-2012). L-approprjazzjonijiet definittivi tal-Kapitolu 1 4 jirrigwardaw prinċipalment żewġ punti tal-baġit. Minn naħa, kważi 30 % tal-approprjazzjonijiet kollha tal-kapitolu jirrigwarda l-punt 1 4 0 0, "Aġenti oħra" (li r-rata ta' implementazzjoni tagħha fl-2013 hija ta' 99,8 % meta mqabbla ma' 98,5 % fl-2012) u, min-naħa l-oħra, kważi 66 % tal-approprjazzjonijiet kollha tal-kapitolu jirrigwardaw il-punt 1 4 0 6, "Servizzi esterni fil-qasam lingwistiku" (li r-rata ta' implementazzjoni tagħha naqset għal 74,9 % meta mqabbla mal-implementazzjoni kkonstatata fl-2012 ta' 89,2 %) intiż sabiex ikopri l-provvista ta' servizzi tal-interpreti u tat-tradutturi esterni. B'mod ġenerali, jeħtieġ li jitfakkar li l-politika ta' prijorità fl-użu tar-riżorsi interni tippermetti li jiġi llimitat kemm jista' jkun l-użu ta' servizzi esterni li madankollu jikkostitwixxi l-varjabbli ta' aġġustament indispensabbli sabiex tiġi ttrattata ż-żieda fin-numru ta' seduti u ta' paġni li għandhom jiġu tradotti dovuta għaż-żieda kostanti fl-attività ġudizzjarja. Fir-rigward tal-qasam tal-interpretazzjoni, ammont ta' EUR 1 0 00 000 ma ntużax fl-2013 (implementazzjoni tal-approprjazzjonijiet ta' 66,1 % fl-2013, meta mqabbla ma' 100 % fl-2012). Dan huwa dovut għall-fatt li miżuri proċedurali u ta' organizzazzjoni adottati mill-qrati fir-rigward tas-seduti għat-trattazzjonijiet ippermettew li jitnaqqas in-numru ta' seduti u li jiġi ridott l-użu ta' interpreti freelance. Fir-rigward tad-dipartiment tat-traduzzjoni, l-applikazzjoni tal-miżuri proċedurali differenti stabbiliti mill-Qorti tal-Ġustizzja matul is-snin preċedenti, u b'mod partikolari msaħħa matul it-tieni semestru tas-sena 2011 fil-kuntest ta' pressjoni dejjem tikber tal-volumi li għandhom jiġu tradotti (madwar + 40 % mill-2007 sal-2011), tat lok fl-2012 għal tnaqqis identifikabbli tal-volum ta' paġni li kellhom jiġu tradotti fl-2011 (-8,8 %). Madankollu, iż-żieda kbira fl-attività ġudizzjarja kkonstatata fl-2013 turi li l-volum ta' paġni li għandhom jiġu tradotti żdied mill-ġdid (+ 1,3 %, minbarra l-Kroazja, meta mqabbel mal-2012). F'dan il-kuntest, għandu jitfakkar li l-previżjoni tal-baġit għas-sena 2013 kienet ġiet ippreparata b'mod prudenti, fil-bidu tas-sena 2012, fejn l-impatt reali tal-miżuri stabbiliti matul it-tieni semestru 2011 sabiex jitnaqqsu n-numru ta' paġni li kellhom jiġu tradotti ma jistax jiġi stmat faċilment. B'hekk, jeħtieġ li tiġi kkonstatata rata ta' implementazzjoni tal-approprjazzjonijiet inqas importanti fl-2013 (77,6 %) meta mqabbla mal-2012 (84,6 %). Fir-rigward tat-trasferimenti ta' approprjazzjonijiet, bħal fil-każ tal-kapitoli 1 0 u 1 2, it-tqegħid għad-dispożizzjoni tal-approprjazzjoniiet eċċessivi kkonstatati fil-Kapitolu 1 4 sabiex jissaħħu l-approprjazzjonijiet tal-Kapitolu 2 0 fi tmiem is-sena, ġie finalment irrifjutat mill-Kunsill filwaqt li l-Parlament, min-naħa tagħha, ma kellhiex oġġezzjoni. L-ekonomiji futuri ta' oneri finanzjarji mistennija minn dan it-tqegħid għad-dispożizzjoni (intiż li jwettaq ħlas bil-quddiem ta' EUR 2,7 miljun fuq ċerti proġetti immobiljari importanti) għaldaqstant ma twettqux. Mill-approprjazzjonijiet definittivi ta' dan il-kapitolu ntużaw madwar EUR 5 4 58 093 mill-EUR 5 8 36 500 disponibbli, inklużi EUR 1 24 500 għat-tkabbir Kroat, jiġifieri rata ta' implementazzjoni ta' kważi 93,5 % (meta mqabbla ma' 96,5 % fl-2012). Żewġ punti minn dan il-kapitolu jirrappreżentaw madwar 77 % tal-approprjazzjonijiet definittivi. Dan jirrigwarda l-punt 1 6 1 2, "Taħriġ professjonali", li r-rata ta' implementazzjoni tiegħu tammonta għal 95,3 % (meta mqabbla ma' kważi 98,6 % fl-2012), u l-punt 1 6 5 4 "Ċentru polivalenti tat-tfal", li r-rata ta' implementazzjoni tiegħu hija ta' 97,5 % (meta mqabbla ma' 100 % fl-2012). Proprjetà immobbli u spejjeż relatati Informatika, apparat u għamara: xiri, kiri u manutenzjoni Spejjeż ta' ħidma amministrattiva kurrenti Laqgħat u konferenzi Informazzjoni: Akkwist, arkivjazzjoni, produzzjoni u pubblikazzjoni Intużaw daqs EUR 6 1 8 86 134, jew 99,39 % (meta mqabbel ma' 99,18 % fl-2012) mill-approprazzjonijiet definittivi ta' dan il-kapitolu, li jammontaw għal EUR 6 2 2 65 000. Dawn l-approprjazzjonijiet huma intiżi sabiex jiffinanzjaw in-nefqa ta' kiri, xiri u ħidma tal-binjiet differenti okkupati mill-Qorti tal-Ġustizzja. B'mod iktar ġenerali, il-politika immobiljari tal-istituzzjoni għandha żewġ għanijiet prinċipali: l-ewwel nett, il-Qorti tal-Ġustizzja għandha l-intenzjoni tiġbor id-dipartimenti kollha tagħha f'sit wieħed, sabiex ittejjeb il-ħidma tagħha, Informazzjoni iktar fid-dettall dwar il-politika immobiljari tal-istituzzjoni u s-sitwazzjoni tal-proġetti li qed jitwettqu huma pprovduti ta' kull sena lill-awtorità baġitarja f'rapport speċifiku mibgħut lilu matul it-tieni trimestru. L-approprjazzjonijiet definittivi tal-Artikoli 2 0 0 "Proprjetà immobbli" u 2 0 2 "Spejjeż relatati mal-proprjetà immobbli", jirrappreżentaw rispettivament 75 % (EUR 4 6 5 72 000) u 25 % (EUR 1 5 6 93 000) tat-total tal-approprjazzjonijiet ta' dan il-kapitolu. L-approprjazzjonijiet tal-Artikolu 2 0 0 "Proprjetà immobbli" essenzjalment jiffinanzjaw in-nefqa ta' kiri u ta' kiri-xiri. Min-naħa l-oħra, in-nefqa tal-punt 2 0 0 1 "Kiri-Xiri" kienet tammonta għal EUR 28,5 miljun (rata ta' implementazzjoni ta' 100 %), u tikkorrispondi prinċipalment għall-pagamenti dovuti skont iż-żewġ kuntratti konklużi mal-awtoritajiet Lussemburgiżi għall-bini u għax-xiri tad-diversi binjiet tas-sede prinċipali tal-Qorti tal-Ġustizzja (minn naħa l-Palazz irrinnovat u estiż li tlesta fl-2008 u min-naħa l-oħra l-binjiet Annessi rrinnovati). F'dak li jikkonċerna n-nefqa fl-Artikolu 2 0 2, "Spejjeż relatati mal-proprjetà immobbli", din kienet tammonta għal EUR 1 5 3 77 040 (rata ta' implementazzjoni ta' 98 % meta mqabbla ma' rata ta' implementazzjoni ta' 96 % fl 2012) u tikkorrispondi, kważi għal kollox, għan-nefqa għal tindif/manutenzjoni, konsum ta' enerġija u sigurtà/sorveljanza li huma neċessarji għall-amministrazzjoni tajba tal-proprjetà immobbli tal-Qorti tal-Ġustizzja. Intużaw daqs EUR 1 8 9 55 545 tal-approprjazzjonijiet definittivi ta' dan il-kapitolu, li jammontaw għal EUR 1 9 0 79 500, jew rata għolja ħafna ta' implementazzjoni ta' kważi 99,4 %, kemmxejn ogħla minn dik tal-2012 (98,7 %). L-approprjazzjonijiet tal-Kapitolu 2 1, fil-parti l-kbira (86 %) jikkonċerna n-nefqa marbuta mal-informatika, filwaqt li l-bqija ntużat għan-nefqa marbuta mal-għamara, materjal u installazzjonijiet tekniċi kif ukoll għall-materjal ta' trasport. F'dak li jirrigwarda l-Artikolu 2 1 0 "Tagħmir, spejjeż għall-operat u servizzi relatati mal-ipproċessar tad-data u t-telekomunikazzjonijiet", għandu jiġi enfasizzat kemm din in-nefqa hija kruċjali għall-ħidma t-tajba tal-attivitajiet kollha tal-Qorti tal-Ġustizzja, fuq kollox l-attività ġudizzjarja iżda wkoll l-attivitajiet lingwistiċi u amministrattivi. Fl-istess waqt li qed isiru dawn l-iżviluppi importanti marbuta mad-dematerjalizzazzjoni tal-flussi dokumentarji (titjib regolari ta' e-Curia u trasferiment lejn il-verżjoni elettronika tal-ġabra tal-ġurisprudenza), titjib ieħor ta' numru ta' applikazzjonijiet interni seħħew sabiex tissaħħah l-effikaċja u l-produttività tad-dipartimenti involuti fil-proċess ġudizzjarju. Barra minn hekk, ċerti investimenti addizzjonali fl-iżvilupp kif ukoll fir-rigward ta' xiri ta' materjal, kienu neċessarji fl-2013, b'mod partikolari fil-kuntest tad-dematerjalizzazzjoni tal-flussi dokumentali u taż-żieda fl-użu ta' għodda interistituzzjonali ġodda fil-qasam tat-traduzzjoni. Biex jiġu koperti dawn il-bżonnijiet, kellhom isiru xi trasferimenti ta' approprjazzjonijiet fl-2013, li globalment kienu jammontaw għal EUR 2 55 000. Iż-żieda fl-approprjazzjonijiet għal raġunijiet strateġiċi meta mqabbla mal-2012 (+ EUR 3 15 000) hija dovuta għall-investimenti fl-infrastruttura informatika mwettqa għall-fażi finali tal-pjan immobiljari ta' rinnovazzjoni tal-binjiet Annessi (installazzjoni tan-netwerk telefoniku u informatiku u t-tmiem tal-installazzjonijiet multimedja). Għal dak li jirrigwarda l-punti l-oħra tal-baġit li jinsabu fil-Kapitolu 2 1, in-nefqa marbuta mal-materjal u mal-installazzjonijiet tekniċi kienet inqas importanti fl-2013 milli fl-2012, fejn ir-rata ta' implementazzjoni kienet stabbilita għal 93 % meta mqabbla ma' 75,1 % fl-2012. Fir-rigward tal-għamara, l-ammonti tan-nefqa huma simili gl-2012 u fl-2013, l-istess bħar-rata ta' implementazzjoni tal-approprjazzjonijiet. Madankollu, filwaqt li parti min-nefqa tal-2012 kienet iddedikata għax-xiri ta' għamara neċessarja għall-binjiet Annessi ġodda, dik tal-2013 tikkonċerna b'mod iktar partikolari l-investimenti fl-għamara marbuta mat-tkabbir Kroat (disponibbiltà ta' EUR 2 03 000). Fl-aħħar nett, fir-rigward tal-materjal ta' trasport, l-ammont tal-approprjazzjonijiet allokati fl-2012 u fl-2013 huwa simili wkoll, iżda r-rata ta' implementazzjoni tal-approprjazzjonijiet kienet ogħla (96,8 % fl-2013 meta mqabbla ma' 92,9 % fl-2012). Intużaw daqs EUR 2 5 99 421 mill-approprjazzjonijiet definittivi ta' dan il-kapitolu, li jammontaw għal EUR 2 6 75 000, jew rata ta' 97,5 % (meta mqabbla ma' 93,4 % fl-2012). Kif turi t-tabella tal-Anness III, l-użu tal-approprjazzjonijiet fl-2013 fir-rigward ta' dan il-kapitolu huwa globalment f'żieda ta' kważi 52 % meta mqabbel mal-2012. F'dan ir-rigward, għandu jiġi kkonstatat li: in-nefqa tal-Artikolu 2 3 0 "Kartolerija, provvista għall-uffiċċji u diversi oġġetti oħra għal konsum", kienet tammonta għal EUR 5 22 507 fl-2013 (rata ta' implementazzjoni ta' 100 %, meta mqabbla ma' 99 % fl-2012). It-tnaqqis qawwi tal-approprjazzjonijiet fl-2013, meta mqabbel mal 2012 (- 26 %), huwa dovut għat-tkomplija ta' politika ta' skambju elettroniku ta' informazzjoni fi ħdan l-istituzzjoni (u l-waqfien konsekuttiv mill-użu tad-dokumenti f'verżjoni kartaċea); in-nefqa tal-Artikolu 2 3 6 "Posta", li kienet tammonta għal EUR 3 60 000 (rata ta' implementazzjoni ta' 91,1 % fl-2013 meta mqabbla ma' 100 % fl-2012). It-tnaqqis kunsiderevoli tal-approprjazzjonijiet mogħtija fl-2013 (-37,8 % meta mqabbel mal-2012) huwa r-riżultat, minn naħa, tal-introduzzjoni tas-sistema e-Curia (li tillimita l-ħtieġa ta' spedizzjoni ta' ittri rreġistrati fil-kuntest tal-ġestjoni tal-kawżi pproċessati mill-Qorti tal-Ġustizzja) u, min-naħa l-oħra, tad-dħul fis-seħħ, matul is-sena 2013, ta' kuntratt interistituzzjonali ġdid fejn ir-rati huma ferm iżjed favorevoli minħabba l-liberalizzazzjoni tas-servizzi postali fil-Lussemburgu. Min-naħa l-oħra, fl-2013, l-Artikolu 2 3 8 "Spejjeż oħra ta' natura amministrattiva", b'baġit ta' EUR 1 7 17 000 (meta mqabbel ma' EUR 4 44 000 fl-2012), kiseb rata ta' implementazzjoni tal-approprjazzjonijiet ta' 98,1 %, meta mqabbla ma' 79,3 % fl-2012. Għandu jitfakkar li l-approprjazzjonijiet tal-2013 kienu jinkludu ammont ta' EUR1,3 miljun intiż sabiex jiffaċċjaw in-nefqa ta' trasferiment tal-persunal lejn il-binjiet Annessi rinnovati ġodda, operazzjoni ta' trasferiment li żvolġiet konformement mal-previżjonijiet matul it-tieni semestru tal-2013. Fl-aħħar nett, għandu jingħad ukoll li fi ħdan dan l-artikolu baġitarju 2 3 8 hemm ukoll inkluż, fost oħrajn, l-approprjazzjonijiet intiżi li jiffavorixxu politika ta' mobbiltà tal-persunal tal-Qorti tal-Ġustizzja li tirrispetta iktar l-ambjent kemm biex persuna tmur ix-xogħol kif ukoll sabiex isir ċaqliq matul ix-xogħol bejn id-diversi binjiet tal-istituzzjoni. Dan il-baġit jippermetti li jiġi osservat il-kuntratt interistituzzjonali konkluż mal-Belt tal-Lussemburgu għall-użu tan-netwerk ta' karozzi tal-linja urbani, li kien jammonta għal EUR 99 000 fl-2013. Intużaw daqs EUR 5 71 052 mill-approprjazzjonijiet definittivi ta' dan il-kapitolu, li jammontaw għal EUR 6 96 500. Fl 2012, il-pakkett ta' approprjazzjonijiet huwa kemmxejn inqas minn dak tal-2012 (-1,9 %) u wieħed jikkonstata wkoll żieda fir-rata ta' implementazzjoni tal-approprjazzjonijiet (82 % fl-2013 meta mqabbla ma' 71,5 % fl-2012). Jeħtieġ li tiġi enfasizzata n-natura neċessarjament iktar każwali tan-nefqa ta' dan il-kapitolu ddedikata, fil-parti l-kbira, għall-manifestazzjonijiet protokollari u żjarat uffiċjali tal-Qorti tal-Ġustizzja, għas-seminars kif ukoll għaż-żjarat ta' studju u ta' informazzjoni. L-attività protokollari kienet immarkata b'sensiela ta' udjenzi solenni, fosthom b'mod partikolari dawk tal-Membri tal-Kummissjoni u tal-Qorti tal-Awdituri li daħlu fis-servizz fl-2013, dawk tal-Membri ġodda Kroati fi ħdan il-Qorti tal-Ġustizzja u fil-Qorti Ġenerali, dik ta' Avukat Ġenerali ġdid fi ħdan il-Qorti tal-Ġustizzja kif ukoll dawk tal-Membri tal-Qorti Ġenerali fl-okkażjoni ta' tiġdid parzjali ta' din il-qorti li seħħed lejn nofs Settembru. Barra minn hekk, is-seminars jew laqgħat mal-membri tal-ġudikatura nazzjonali jippermettu lill-Qorti tal-Ġustizzja ssegwi l-għan li l-membri tal-ġudikatura nazzjonali jiffamiljarizzaw ruħhom mal-ħidma tal-istituzzjoni, mal-mekkaniżmu ta' rinviju għal deċiżjoni preliminari u mal-prassi tad-dritt tal-Unjoni Ewropea. Minbarra l-"Forum annwali tal-membri tal-ġudikatura" (l-ogħla qrati nazzjonali kienu rrappreżentati fost il-154 parteċipant tad-diversi Stati tal-Unjoni), inżammu 94 jum ta' seminars li fihom iltaqgħu 1 295 parteċipant. Fl-aħħar nett, l-organizzazzjoni ta' żjarat ta' studju jew ta' informazzjoni intiżi għal pubbliku iktar usa' (600 grupp, li jammontaw għal 13 047 parteċipant) tissodisfa l-ħtieġa li tiġi żgurata informazzjoni aħjar dwar l-istituzzjoni ġudizzjarja u dwar il-ġurisprudenza tal-Unjoni Ewropea. L-approprjazzjonijiet definittivi ta' dan il-kapitolu, li jammontaw għal EUR 2 9 98 500, naqsu bi 30 % meta mqabbla mal-2012. Intużaw daqs EUR 2 9 92 227 fl-2013, jew 99,8 %, meta mqabbel ma' 98,7 % fl-2012. L-approprjazzjonijiet ta' dan il-kapitolu huma intiżi għal żewġ tipi ta' nefqa, li jikkontribwixxu b'mod sħiħ għall-attività ġudizzjarja: in-nefqa tal-Artikolu 2 7 2 "Spejjeż ta' dokumentazzjoni, ta' bibljoteka u ta' arkivjazzjoni", li laħqet EUR 1 3 33 500 fl-2013 (rata ta' implementazzjoni ta' 100 % meta mqabbla ma' 98,9 % fl-2012). Iż-żieda tal-approprjazzjoni tal-baġit bejn l-2013 u l-2012 ta' EUR 55 500 (+ 4,3 %) hija fuq kollox dovuta għat-tkabbir Kroat. B'mod ġenerali, huwa importanti li jitfakkar li dawn l-ispejjeż jikkostitwixxu investiment indispensabbli għall-funzjonament tajjeb tat-tliet qrati u tad-dipartimenti tal-istituzzjoni, in-nefqa tal-Artikolu 2 7 4 "Produzzjoni u pubblikazzjoni", li laħqet EUR 1 6 58 727 fl-2013 (rata ta' implementazzjoni ta' 99,6 %) meta mqabbla ma' EUR 2 9 67 447 fl-2012 (rata ta' implementazzjoni ta' kważi 98,7 %). Il-parti l-kbira ta' din in-nefqa tikkontribwixxi għat-tixrid fost il-pubbliku tas-sentenzi u tal-konklużjonijiet kif ukoll tal-ġabra tal-ġurisprudenza tat-tlett iqrati. Din l-attività tibbenefika minn kollaborazzjoni stretta mal-Uffiċċju tal-Pubblikazzjonijiet tal-Unjoni Ewropea. Id-deċiżjoni li l-ġabra ta' ġurisprudenza tiġi ppubblikata taħt format elettroniku għas-sentenzi mogħtija mill-1 ta' Jannar 2012 tispjega t-tnaqqis qawwi tal-ispejjeż fi ħdan dan l-artikolu bejn l-2013 u l-2012 (– EUR 1 3 08 720, jew – 44 %), billi jittieħed inkunsiderazzjoni l-fatt li ċerti edizzjonijiet kartaċei kellhom jiġu kkompletati fl-2012 u, f'miżura iktar limitata, matul is-sena 2013. Fir-rigward ta' parti iktar minima, in-nefqa tal-Artikolu 2 7 4 tkopri wkoll l-ispejjeż għall-editjar tar-Rapport Annwali tal-Qorti tal-Ġustizzja kif ukoll il-materjal ta' informazzjoni (opuskoli, fuljetti u materjal multimedjatiku ieħor) intiż għat-tipi differenti ta' viżitaturi. L-approprjazzjoni baġitarja għall-2013 tnaqqset bi – 12 % meta mqabbla mal-approprjazzjoni tal-2012, fejn ir-rata ta' implementazzjoni tal-approprjazzjonijiet tal-2013 stabbiliet ruħha għal 97,1 % (meta mqabbla ma' 84,9 % fl-2012). L-ammont definittiv tal-baġit tat-Titolu 3 jinkludi biss l-approprjazzjonijiet tal-Kapitolu 3 7 għall-punt 3 7 1 0 "Spejjeż ġudizzjarji". Għas-sena 2013, dawn l-approprjazzjonijiet jammontaw għal EUR 45 000 u ntużaw daqs EUR 26 110, jiġifieri rata ta' implementazzjoni ta' 58 % (75,8 % fl-2012). Din tirrigwarda nefqa, li għaliha hija responsabbli l-istituzzjoni, imwettqa fil-kuntest tal-assistenza ġudizzjarja b'xejn, li tkopri l-onorarji ta' avukati kif ukoll spejjeż oħra. Il-previżjoni tagħha hija tassew diffiċli għar-raġuni ta' implementazzjoni tal-baġit li tvarja ħafna skont is-snin. Membri tal-istituzzjoni Uffiċjali u membri tal-persunal temporanju Persunal ieħor u servizzi esterni Spejjeż oħra li jikkonċernaw il-persuni marbuta mal-istituzzjoni Proprjetà immobbli u spejjeż relatati Informatika, apparat u għamara: xiri, kiri u manutenzjoni Spejjeż ta' ħidma amministrattiva kurrenti Laqgħat u konferenzi Informazzjoni: Akkwist, arkivjazzjoni, produzzjoni u pubblikazzjoni Spejjeż partikolari ta' ċerti istituzzjonijiet u ta' ċerti korpi